

[prensa@baqueira.es](mailto:prensa@baqueira.es)

[www.baqueira.es](http://www.baqueira.es/)

00 34 973 63 90 44

**Nota de premsa – 15 gener 2020**

**Arriba la 6a edició de la BBB Ski and Snowboard Race Experience amb 160 km de pistes obertes per a una experiència inoblidable**

**Durant el cap de setmana del World Snow Day (Dia Mundial de la Neu), els dies 18 i 19 de gener, se celebrarà la 6a edició del BBB Ski and Snowboard Race Experience. És un esdeveniment popular ideal per gaudir amb amics o en família i pensat perquè tot tipus d'esquiadors i snowboarders descobreixin els millors racons de l'estació, que compta actualment amb 160 km de pistes obertes.**

El Dia Mundial de la Neu arriba en un bon moment per Baqueira en que la previsió per al proper cap de setmana és d'obertura de 160 km esquiables, si la meteorologia ho permet, i uns gruixos de fins a 130 cm en els punts més alts. Això vol dir que estarà en funcionament la pràctica totalitat de l'estació que disposa de 111 pistes i 36 remuntadors.

**Competició variada i open**

El dissabte 18 serà el dia de l'acció. Entre les 10 i les 15 h els inscrits podran disputar les 3 proves de l'esdeveniment: el fàcil **boardercross**, a la pista Marmotes de **Beret**; **l'eslàlom gegant** (GS), al Stadium de **Baqueira** i el **freeride**, a la zona inferior de la Pala Gran a **Bonaigua**, a Peülla. Si bé és cert que la participació és individual, és divertit ajuntar-se amb altres participants en els trams d'enllaç o fer-la en família. La prova de freeride serà puntuada d'acord el criteri de cada un dels jutges i les baixades de boardercross i GS es puntuaran segons el temps realitzat.

Però, no tot es limita a saber esquiar o fer snowboarder per guanyar. Els participants podran sumar punts extres si es fan **selfies** a les balises situades en diferents punts de l'estació: zona superior Costarjàs, Cap de Baciver, Cafeteria 2200 i superior Tuc de la Llança. Cada imatge sumarà 25 punts validant amb la polsera. Els guanyadors de cada categoria (homes i dones) rebran un trofeu.

Per arrodonir l'intens dia, a partir de les 15 h del dissabte es durà a terme el **sorteig de regals** de diverses marques al village situat a Baqueira 1500 i a les 18:15 h es realitzarà una **baixada de torxes** (prèvia inscripció).

**Categories**

Les categories, tant femenines com masculines, es divideixen en:

* Infantil: de 6 a 11 anys (2014 - 2009)
* Juvenil: de 12 a 18 anys (2008 - 2002)
* Sènior: de 19 a 29 anys (2001 - 1991)
* Veterans 1: de 30 a 50 anys (1990 - 1970)
* Veterans 2: més de 50 (> 1969)

**Inscripcions i recollida de dorsals**

El preu de la inscripció és de 12,00 €, tarifa que inclou un regal exclusiu de la prova. A més, podran adquirir el forfet de dia a un preu especial de 41,00 €. Places limitades a 500 participants.

Les inscripcions es poden fer:

-Online a través del web de Baqueira en el següent link: http://bit.ly/2NmkhPU

-En a Oficines de Baqueira 1500 (Ràdio Aran) o el mateix dia de l'esdeveniment a l'Oficina de Carrera al Village situat a Baqueira 1500.

Per a més informació: 973.639.044 | pep.casasayas@baqueira.es

L'organització de la prova BBB Ski Race Experience es reserva el dret de modificar o anul·lar el programa depenent de les circumstàncies meteorològiques o de seguretat.

AGENDA

-**BBB Ski and Snowboard Race Experience**

18 i 19 de gener prova open per a esquiadors i snowboarders organitzada per l'estació que barreja la competició amb la diversió al llarg del domini esquiable de Baqueira.

Més info i inscripcions: http://bit.ly/2NmkhPU

**-Copa Espanya Audi U16 / 14 Esquí Alpí 1a Fase**

17, 18 i 19 de gener esdeveniment d'esquí alpí de competició a disputar al Stadium de Beret amb un SG, GS i un SL destinat a esportistes amb llicència de corredor que participin en la Copa d'Espanya Audi U16 de RFEDI i organitzat pel club CEVA.

Més info: https://rfedi.es/Competicion/46 i <http://www.clubceva.es>

**Més informació**:

[prensa@baqueira.es](mailto:prensa@baqueira.es)

[www.baqueira.es](http://www.baqueira.es/)

www.facebook.com/BaqueiraBeretEsqui

www.twitter.com/baqueira\_beret

[@baqueira\_beret](mailto:prensa@baqueira.es)